Jelasin soal HMS Courageous (50)  dalam bahasa melayu dong

HMS Courageous adalah kapal sulung dari kelas tiga kruiser tempur yang dibina untuk Royal Navy semasa Perang Dunia Pertama. Direka untuk menyokong Projek Baltik yang diperjuangkan oleh First Sea Lord John Fisher, kapal ini mempunyai sedikit perisai dan dilengkapi dengan hanya beberapa meriam berat. Courageous siap pada akhir tahun 1916 dan menghabiskan perang dengan meronda Laut Utara. Ia terlibat dalam Pertempuran Kedua Heligoland Bight pada November 1917 dan hadir semasa Armada Laut Lepas Jerman menyerah kalah setahun kemudian.

Courageous telah dilucutkan tauliah selepas perang, kemudian dibina semula sebagai kapal induk pesawat semasa pertengahan tahun 1920an. Ia boleh membawa 48 pesawat berbanding dengan 36 yang dibawa oleh kapal separa kembar  pada berat yang lebih kurang sama. Selepas ditauliahkan semula ia menghabiskan sebahagian besar kerjayanya beroperasi diluar pantai Great Britain dan Ireland. Ia secara singkat menjadi kapal latihan, tetapi kembali kepada peranan biasanya beberapa bulan sebelum bermulanya Perang Dunia Kedua pada 1 September 1939. Courageous telah di torpedo dan karam pada minggu ketiga peperangan, tenggelam bersama lebih 500 anak kapal termasuk keptennya.